procesaur/Wiki.mk huggingface dataset:
Ерфтштат

Ерфтштат (|Erftstadt) — град во округот Рајна-Ерфт, Северна Рајна-Вестфалија, Германија. Се наоѓа на 20 км југозападно од Келн, а наречен е по реката Ерфт која тече низ него.
Ова е родно место на деецот Карл Шурц, германски револуционер кој подоцна станал американски државник и реформатор, генерал на Сојузната армија во Американската граѓанска војна, кој бил од денешната населба Либлар. Тука е роден и Јозеф Кантених, католички свештеник од редот на Палотинците и основоположник на црковното Шенштатско движење. Запомнет е и како мислител, богословец и просветар.
1 Збатимени градови
Ерфтштат е збратимен со следниве градови:
* Вокингем, Англија (1977)
* Вири Шатијон, Франција (1980)
* Јелења Гура, Полска (1995)
* Панкетал, Германија
* Отобрун, Германија
* Балинген, Германија
* Навплио, Грција
1.1 Градски единици
Според управната уредба градот Ерфтштат се дели на следниве градски окрузи и населби:
Градски округ, Изворно, Население(2018)
Арем, ''Ahrem'', 1.152
Блесем / Фрауентал, ''Blessem und Frauenthal'', 1.905
Блисхајм, ''Bliesheim'', 3.407
Бор / Шојрен, ''Borr / Scheuren'', 413
Гимних / Мелерхефе, ''Gymnich / Mellerhöfe'', 4.734
Дирмерцхајм, ''Dirmerzheim'', 2.218
Ерп, ''Erp'', 2.615
Кетинген, ''Köttingen'', 3.717
Кирдорф, ''Kierdorf'', 3.209
Лехених / Конрадсхајм, ''Lechenich / Konradsheim'', 11.767
Либлар, ''Liblar'', 13.178
Нидерберг, ''Niederberg'', 581
Фрисхајм, ''Friesheim'', 2.975
Хериг, ''Herrig'', 533
2 Познати личности
* Карл Шурц (1829–1906) — политичар, првиот германски министер во владата на САД
* Жан Бунгарц (1854–1934) — сликар на животни, стручен писател, фотограф, одгледувач (живеел во Лехених)
* Јозеф Кентених (1885–1968) — духовен деец, основач на Шенштатско движење
* Бернд Алојс Цимерман (1918–1970) — композитор
* Хенес Вајсвајлер (1919–1983) — фудбалски теренер
* Манфред Донике (1933–1995) — велосипедист, хемичар и познат иследувач на допингот
* Манфред Донике (1960–2003) — велосипедист и чиновник
Опел Спидстер

Опел Спидстер познат и како Воксхал VX220 — спортски автомобил со среден мотор, продаван од германскиот производител на автомобили Опел, претставен во јули 2000 година. Изграден е и во верзии на лев и десен волан, во фабриката Лотус Карс во Англија. Моделот бил претставен на Саемот за автомобили во Женева во март 1999 година.
Се продавал како Воксхал VX220 во Велика Британија и имал доста заеднички елементи со Лотус елисе, иако Опел тврди дека неколку делови биле заменливи. Во април 2001 година, Гриф Рис бил отпуштен од Воксхал, по срамното рекламирање за VX220 претходната година, при што компанијата изјавила дека сака да се пренасочи во друга насока.
Коке (фудбалер 1992)

Хорхе Ресурексјон Меродио (роден на 8 јануари 1992, во Мадрид, Шпанија), или познат како Коке, е шпански фудбалер, играч од средниот ред на Атлетико Мадрид и на шпанската репрезентација. Од сезоната 2019-2020 тој е и капитен на својот клуб.
Оформен како фудбалер во пониските категории на Атлетико де Мадрид, тој дебитирал за првиот тим во 2009 година и оттогаш до денес е стандарден првотимец на овој клуб со кој освоил и неколку трофеи како Примера Дивисион, Купот на Шпанија, Суперкупот на Шпанија, два Суперкупа на Европа и две титули во Лигата на Европа.
Настапува за сениорската селекција на Шпанија од 2013 година, со која играл на Светските првенства во 2014 и 2018 година, како и на Европското првенство 2016 година. Претходно, како член на младинските репрезентации, тој го освоил Европското првенство за играчи под 21 година во 2013 година.
Опел Синтра

Опел Синтра — повеќенаменско возило (MPV) произведено од германскиот производител Опел чие производство започнало во 1996 година и завршило во 1999 година. Исто така, моделот бил продаван како Воксхал Синтра во Обединетото Кралство.
Тој бил увезен во Европа од Соединетите Американски Држави, каде „Џенерал моторс“ произведува идентични модели под брендот на „Шевролет“, „Олдсмобил“ и „Понтијак“.
1 Историја
Името на моделот било избрано преку компјутер со список на кратки, едноставни зборови за изговарање, а не по историскиот португалски град Синтра. Синтра е специјално заснован на кратката верзија на меѓуоскиното растојание од втората генерација на Џенерал моторс со У платформа и има исто меѓуоскино растојание со Шевролет и Понтијак Монтана/Транс Спорт и слични надворешни димензии. Овој модел бил произведуван во Доравил, САД.
ABS-сот бил стандарден, како и двојните предни воздушни перничиња, двојните воздушни перничиња од предните страни и затегнувачите на безбедносните ремени. Моделот не користел мотор LA1 3400 V6, туку мотори на Опел (кој требало да се увезат во Соединетите Држави за монтажа). Новина за оваа генерација било тоа што биле инсталирани филтри за воздух во кабината, на кои лесно може да се пристапи од внатрешноста.
Синтра имала значително влијание врз развојот на каросеријата U, затоа што Џенерал моторс сакал да го задржи моделот слично во димензиите со европските големи миниван автомобили. Ова влијание продолжило и преку третата и последната генерација, иако ниту еден не бил продаван во Европа.
Синтра се одликува со лизгачки задни странични врати од обете страни и бил достапен во различни конфигурации за седење, обезбедувајќи седишта од 5 до 8 патници. За разлика од своите северноамерикански колеги, тој понудил рачен менувач наместо автоматски менувач, и менувачката брзина била монтирана директно на подот како и постарите генерации на европските минивани.
2 Доверливост
Овој модел се покажал релативно несигурен. . Во 2000 и 2001 година, до кое време бил повлечен од продажба, Синтра бил рангиран како најмалку задоволителен автомобил што го поседувал во „истражувањето за задоволството на клиентите“ на ''JD Power'', опфаќајќи автомобили во Велика Британија. Моделот бил повлечен од Европа во текот на летото 1999 година, во време кога била претставена новата Опел Зафира, модел кој бил помал но се покажал далеку поуспешен од Синтра.
Шангај мастерс

Шангај АТП мастерс 1000 – професионален тениски турнир од серијата АТП Мастерс, кој се игра на отворени терени со тврда подлога. Тој е единстениот мастерс турнир кој се игра вон Европа и Северна Америка. Се одржува секоја година во октомври на Ќиџунг арената во Шангај, во Кина.
Новак Ѓоковиќ е рекордер по бројот на освоени титули во поединечна конкуренција со четири освоени турнири.
1 Бодови и парична награда
П, Ф, ПФ, ЧФ, 3К, 2К, 1К, Кв, Кв2, Кв1
Поединечно, Бодови, 1000, 600, 360, 180, 90, 45, 10, 25, 14, 0
Парична награда, 616.500$, 302.000$, 151.800$, 77.750$, 40.330$, 21.000$, 11.000$, -, 2.650$, 1.350$
Парови, Бодови, 1000, 600, 360, 180, 0, -, -, -, -, -
Новчана награда, 252.550$, 105.100$, 44.750$, 19.450$, 8.800$, 4.000$, -, -, -, -
2 Победници на турнирот
2.1 Поединечно
Година, Шампион, Финалист, Резултат во финалето
2009, Николај Давиденко, Рафаел Надал, 7:6(3), 6:3
2010, Енди Мари, Роџер Федерер, 6:3, 6:2
2011, Енди Мари, Давид Ферер, 7:5, 6:4
2012, Новак Ѓоковиќ, Енди Мари, 5:7, 7:6(11), 6:3
2013, Новак Ѓоковиќ, Хуан Мартин дел Потро, 6:1, 3:6, 7:6(3)
2014, Роџер Федерер, Жил Симон, 7:6(6), 7:6(2)
2015, Новак Ѓоковиќ, Жо-Вилфрид Цонга, 6:2, 6:4
2016, Енди Мари, Роберто Баутиста Агут, 7:6(1), 6:1
2017, Роџер Федерер, Рафаел Надал, 6:4, 6:3
2018, Новак Ѓоковиќ, Борна Ќориќ, 6:3, 6:4
2.2 Парови
Година, Шампиони, Финалисти, Резултат во финалето
2009, Жо Вилфрид Цонга Жилиен Бенето, Марќин Матковски Маријуш Фирстенберг, 6:2, 6:4
2010, Јирген Мелцер Леандер Паес, Маријуш Фирстенберг Марќин Матковски, 7:5, 4:6, [10:5]
2011, Даниел Нестор Макс Мирни, Ненад Зимоњиќ Микаел Љодра, 3:6, 6:1, [12:10]
2012, Леандер Паес Радек Штјепанек, Махеш Бупати Рохан Бопана, 6:7(7), 6:3, [10:5]
2013, Иван Додиг Марсело Мело, Давид Мареро Фернандо Вердаско, 7:6(2), 6:7(6), [10:2]
2014, Боб Брајан Мајк Брајан, Жилиен Бенето Едуар Роже-Васлен, 6:3, 7:6(3)
2015, Равен Класен Марсело Мело, Симоне Болели Фабио Фоњини, 6:3, 6:3
2016, Џон Изнер Џек Сок, Хенри Континен Џон Пирс, 6:4, 6:4
2017, Хенри Континен Џон Пирс, Лукаш Кубот Марсело Мело, 6:4, 6:2
2018, Лукаш Кубот Марсело Мело, Џејми Мари Бруно Соарес, 6:4, 6:2
Беневенто Калчо

Беневенто Калчо, или познат како Беневенто, е италијански фудбалски клуб со седиште во градот Беневенто, Кампанија. Моментално се натпреварува во Серија Б, второто ниво на италијанскиот фудбал.
Клубот е основан во 1929 година, а потоа бил и ре-основан во 2005 година. Најголемиот успех Беневенто го оствариле во сезоната 2017-2018 кога за првпат и до денес единствен се натпреварувале во Серија А, највисокото ниво на италијанскиот фудбал, но веќе истата сезона претрпеле испаѓање и враќање во Серија Б.
Својте домашни натпревари ги играат на стадионот Чиро Вигорито, кој е со капацитет од 16,867 седечки места. Најчесто играат во пругасти црвено-жолти дресови.
1 Познати поранешни играчи
* Марко Д'Алесандро
* Данило Каталди
* Хосе Монтиел
* Рафаеле Паладино
* Георге Пушкаш
* Сандро
* Бакари Сања
* Микаел Феранте
* Масамасо Чангаи
* Амато Чичирети
* Берат Џимшити
Кепи Бард

Кепи Бард (познат и како Бело Капче) — врв во северниот дел на главниот срт на протегање на планината Кораб, во Република Македонија. Неговата надморска височина изнесува 2.589 метри.
1 Местоположба
Се наоѓа во северниот дел на планината на главниот срт, во близината на границата меѓу Македонија и Албанија, односно на нејзината гранична линија. Според местоположбата на врвот Кепи Бард се наоѓа на координатите 41°47'15" северна географска широчина и 20°34'35" источна географска должина, западно од селaта Нистрово и Жужње над караулата „Победа“ и долината Беланџа во најгорниот дел на долината на Радика. Поточно, Кепи Бард е сместен непосредно помеѓу највисокиот врв Голем Кораб (2764 м) со кој е поврзан со превојот Драганов Премин на запад и врвот Црна Чука (2572 м.) на север, додека на југ веднаш под неговото подножје се простира пространата висорамнина Кобилино Поле, а на исток е непосредно поврзан со Нистровски Кораб над долот Беланџа во најгорниот дел на долината на Радика. Се одликува со доста впечатлив грамаден изглед со изразито бели карпести падини на кои има изразито бели карпести блокови и сипари (камењари) со раздробени бели камења при што особено се истакнува со нивната белина, погледнат од сите страни, а посебно Голем Кораб на запад. Токму заради изразитите и впечатливи бели грамадни карпи, најверојатно врвот го добил името Кепи Бард што на албански значи Бело Капче/Капа. До врвот Кепи Бард може да се пристапи и искачи почнувајќи по добро обележаната планинарска патека која започнува од караулата „Победа“ и води до највисокиот врв Голем Кораб, по која се одвива традиционалното искачување, при што во пределот Нистровски Кораб непосредно пред скршнувањето лево на Кобилино Поле се доаѓа до подножјето на Кепи Бард од каде што може директно да се пристапи кон врвот, а одејќи по самата патека која го обиколува Кепи Бард може да се пристапи и од југ и од запад од страната на Големокорапско Езеро. На некои топографски карти под името ''Кепи Бард'' е обележан врвот Малокорапска Стена веднаш до Мал Кораб.
2 Галерија
Орикс

Орикс (јужноафрикански орикс или гемсбок; |Oryx gazella) — голема антилопа со различна боја, а живее во суви тревни полиња, грмушки и во вистинските пустини во Африка. Таа е прилагодена за заштеда на вода: не дише и не се поти додека температурата на телото не надмине 45 °C; бубрезите произведуваат висока концентрација урина, а изметот е многу сув. Најраспространета е во југозападна Африка.
1 Исхрана
Главниот дел од исхрана на ориксите се состои од треви и ниски грмушки, како и диви краставици, дињи и слично, растенија со голема количина на вода. Како и многу други пустински видови, се храни во текот на целата година опортунистички (со целата достапна храна).
Орикс може да издржи без вода и до еден месец. Потреба му е храна што е полна со минерали.
2 Организација
Номадското стадo брои до 25 животни, кои се состојат од женски, младенчиња и неколку мажјаци .
3 Бременост и младенчиња
Женките орикс раѓаат младенчиња еднаш годишно, во пролет.
По 260 до 300 дена, женката раѓа едно младенче (ретко две), кое 6 недели останува скриено во близина на стадото, а мајката повремено доаѓа да го дои.
4 Борба за опстанок
Во топли области, антилопите орикс преживуваат така што пасат во текот на постудениот дел од денот, претежно во самрак или во текот на ноќта. Нивнате специјални бели влакна ги одбиваат сончевите зраци и топлината дури и до 60 степени целзиусови. Од 10 до 14 часот или 15 часот се собираат во сенка. За многу видови антилопи, присуството на толку многу животни во мала област би предизвикало доминација или парови . Меѓутоа, за преживување во суровото живеалиште, тоа не се случува кај антилопите орикс.
5 Загрозување
Поради нивните големи рогови, орикс антилопите биле популарни во 20 век. Немилосрдните ловци во Саудиска Арабија убиваle сè повеќе Орикс, на крајот ги довеле до работ на загрозување. Во Арабија биле изброени 65 , од кои само 4 се женки. Тогаш започнала ''операцијата Орикс'' во Азија и Јужна Америка. Состојбата на популацијата на орикс била алармантна и ова ги загрижило зоолозите. Во пустинската област каде што живеле Ориксите, ловците биле поставени во широк круг. Тоа требало да го реши проблемот со ловокрадците, но не успеало. Голема група ловокрадци успеале незабележано да го пробијат заштитниот круг, а популацијата на орикс повторно се намалила. Тогаш зоолозите сфатиле дека мора да ги преместат орексите во помали резерви, каде би имале поголема заштита. Сè изгледало совршено; тие имале сигурно место за живеење, без природни непријатели и многу храна и сенка. Но, проблемот бил во тоа што ориксите не јаделе растенија со голема количина минерали, што им беа потребни. Луѓето во резерватот не можеле да им го овозможат тоа. Наскоро, популацијата на орикс се зголемила и тие биле вратени во нивните природни живеалишта. Во тоа време имало повеќе од 300, но тие сепак оделе во одделни стада (10-25 члена) каде можеле да се опуштат во сенка и во мир. Ориксите сè уште се на списокот со загрозени видови, бидејќи секогаш постои опасност повторно да се намалат нивните броеви. Но, засега, тие се безбедни.
Ева Мозер

Ева Мозер (родена на 26 јули 1982 година) — австриска шахистка која ја носи титулата Меѓународен мајстор и женски велемајстор. Таа победила на апсолутно и женско австриско првенство во шах.
Мозер учествувала на женското првенство во шах во 2008 година.
1 Шаховска кариера
Мозер започнала да игра шах на 10-годишна возраст. Таа победувала на австриските првенства во шах за девојчиња во различни возрасни групи, осум пати.
Во 1998 година, Мосер го освоила сребрениот медал за девојчиња до 16 години на Европското младинско првенство во шах во Мурек, зад Ана Матнадзе, која имала подобри дополнителни критериуми.
Во тимските натпревари, Мозер ја претставувала Австрија на шаховската олимпијада од 2000 година, во отворената секција (обично се нарекува „машка секција“) на 36-та олимпијада во шах во 2004 година, на Европското првенство во шах, со почеток во 2003 година и на отворената секција од Купот Митропа (1999, 2002, 2004 година).
Мосер ја добила титулата ФИДЕ и била нарекувана женски велемајстор во 2003 година (прва во Австрија) и Меѓународен мајстор во 2004 година.
Во 2006 година, таа победила на апсолутното австриско првенство во шах во Кефлах, станувајќи првата жена што успеала во тоа. Таа исто така победила на Австриското првенство во шах за жени во 2010 и 2011 година.
Турнирските победи го вклучуваат Дрезден во 2000 година, Јена Опен во 2009, 2010, 2011 и во 2012 година, и шаховите дами во Виена во 2012 и 2013 година.
Во 2006/07 година, нејзиниот австриски прволигашки тим ''Штајерски Грац'' станал австриски шампион. Таа сега игра за тимот на ''Волфсбург'' во Австрија и ОРУ ''Баден-Баден'' во германскиот Бундеслига за жени, освојувајќи најмалку пет пати, и доминира неколку години.
Нејзин личен тренер бил бугарскиот (подоцна австриски) велемајстор Илиjа Балинов.
Мозер објавила и мал број на ДВД-а за предавање со шаховска база.
2 Личен живот
Мосер стекнала диплома во областа деловна администрација во Грац во 2009 година. Таа работела за австриското шаховско списание „Шах-Актив“.
Палеогеографија

Палеогеографија — наука која се занимава со утврдување на физичко-географските услови на Земјината површина во текот на геолошките периоди. Кога се задржува особено на земјишните облици, се нарекува палеогеоморфологија.
Оваа дисциплина дава клучни информации за голем број полиња. На пример, палеогеографската анализа на таложни сливови игра голема улога во нафтената геологија, со тоа што геоморфолошки средини на Земјината површина во далечното минато се запазени во стратиграфските наоди. Пелогеографите исто така ја изучуваат таложната средина со фосили за да добијат сознанија за еволутивниот развој на изумрените видови. Наодите од оваа гранка помогнале во развојот на теоријата за континентално поместување, а и денес имаат улога во предвидувањето на тектонските движења. Палеогеографијата ни укажува на обликот и местоположбата на суперконтинентите како Пангеја и праисториските океани како Панталаса, овозможувајќи нивна реконструкција.
1 Поврзано
* Палеоклиматологија — ја изучува климата во далечното минато
* Палеоекологија — односот помеѓу организмите и нивните животна средина во текот на геолошката историја
* Палеонтологија — изучувањето на праисториските животни, често преку фосили
* Палеохидрологија — промените во хидрологијата во текот на геолошката историја.
* Физичка географија
* Тектоника на плочите — поведението на плочите на Земјата
ПУ „Славко Лумбарковски“ - Далбеговци

Основно училиште „Славко Лумбарковски“ (официјално: Подрачно основно училиште „Славко Лумбарковски“ - Далбеговци; скратено: ПОУ „Славко Лумбарковски“) — подрачно основно училиште во селото Далбеговци, составен дел на истоименото училиште во селото Новаци, Општина Новаци.
1 Местоположба
Објектот на училиштето се наоѓа во средишниот дел од селото.
2 Објект
Објектот на училиштето претставува монтажна градба, донација од Министерството за образование и наука. Со оваа градба селото Далбеговци конечно добило свое училиште и учениците повеќе не морале да посетуваат настава во соседното село Дедебалци.
3 Настава
Во училиштето се изведува настава од прво до деветто одделение и наставата се изведува единствено на македонски наставен јазик.
Исузу МУ

Исузу МУ — спортски автомобил (SUV) со средна големина, произведен од јапонскиот производител Исузу. Моделот со три врати бил воведен во 1989 година, а во 1990 година следуваше верзијата со пет врати наречена Исузу МУ Визард, и двете престанале да се произведуваат во 1998 година бидејќи биле заменети од втората генерација. Овој пат, верзијата со пет врати била наречена единствено како Исузу Визард. Исузу произвел неколку варијанти на моделот и неговите деривати во други земји.
Верзијата со три врати била продавана како Исузу МУ и Хонда Џез во Јапонија, Исузу Амиго и подоцна како Исузу Родео Спорт во САД. Низ цела континентална Европа, моделот со три врати се нарекувала Опел Фронтера Спорт, а Воксхал Фронтера Спорт користена во Велика Британија и Холден Фронтера Спорт во Австралија.
Верзијата со долго меѓуоскино растојание (пет врати) била достапна како Исузу Визард во Јапонија, а во Северна Америка како Исузу Родео и Хонда Паспорт. Опел, Воксхал и Холден, исто така, продавале и верзии со пет врати како Опел Фронтера, Воксхал Фронтера и Холден Фронтера. Се продавал и како „Шевролет Фронтера“ во Египет, „Исузу Камео“ и „Исузу Вега“ во Тајланд, „Исузу Фронтиер“ во Јужна Америка и како „Шевролет Родео“ во Еквадор, Колумбија и Боливија.
Опел Грандленд X

Опел Грандленд X — теренски кросовер автомобил (SUV), кој се произведува од Опел од 2017 година. Моделот е заснован на платформата на Група ПСА - EMP2. Во Обединетото Кралство се продава како Боксхал Грандленд X.
Солница

Солница — рамен предел од земјиште покриено со слој од сол и други минерали. Ова се природни појави кои се среќаваат во пустини, за разлика од соланите, кои се вештачки творби.
1 Преглед
Една солница се образува со испарувањето на вода од езеро или бара. Ова се случува во мошне сушни предели, каде испарувањето на водата е поголемо од количеството на врнежи. Тука водата нема можност да се исцеди во земјата, па останува на површината додека не испари, оставајќи талози од минералите растворени во водата. Со текот на илјадници години овие соли се таложат во дебел слој, наречен и „дебела земја“. Минералите ја одбиваат сончевата светлина, што му даваат сјајно бела боја на пределот.
Некои солници можат да бидат опасни. Кората може да крие блатиште од кал во кое се заглибуваат потешките возила. Познат пример за ваков предел е депресијата Катара во источна Сахара, чии прикриени блатишта послужиле како стратешки препреки за време на Втората светска војна.
2 Примери
* Боневилска Солница во Јута, САД — солница на која се постигнати бројни брзински рекорди за копнени возила.
* Етоша во Намибија — мошне позната солница во Африка, важна за геологијата
* Ујунска Солница во Боливија — најголемата солница во светот. Содржи 50 до 70 % од светските резерви на литиум. Се одликува со огромна површина, чисто небо и исклучително рамност, поради што се користи за баждарење на висиномерите кај сателитите што ја набљудуваат Земјата.
3 Поврзано
* Исушено езеро
* Солено езеро
* Крајбрежно калиште
* Солана
Црква „Воскресение Христово“ - Далбеговци

Воскресение Христово — главна селска црква во селото Далбеговци. Црквата се наоѓа пред влезот во селото од насока на Новаци.
Во минатото, селаните ја користела селската црква на Дедебалци, која го носи истото име.
1 Местоположба
Црквата се наоѓа на влезот во селото.
2 Историја
Денешната градба била подигната во 2005 година. Црквата се верува дека постоела од 1878 година. Неколкупати во минатото била возобновувана.
3 Галерија
Останати објекти
Црквата
4 Поврзано
* Далбеговци
* Преспанско-пелагониска епархија
* Битолско архијерејско намесништво
* Добрушевско-дедебалска парохија
Хенри Лонгфелоу

Хенри Водсворт Лонгфелоу (англиски: ''Henry Wadsworth Longfellow'', 27 февруари 1807 – 24 март 1882) бил американски поет и професор. Лонгфелоу е познат по поемите „Јавањето на Пол Реверс“ и „Евангелина“. Лонгфелоу е познат во книжевноста поради фактот што е првиот Американец кој ја превел поемата „Божествена комедија“ од Данте Алигиери. Лонгфелоу е еден од т.н. домашни поети - група на поети поврзани со Нова Англија.
Лонгфелоу е роден во Портланд, денес во сојузната држава Мејн а тогаш во американската сојузна држава Масачусетс. Тој се образувал на колеџот „Боудин“, а подоцна своето образование го продолжил на колеџот „Харвард“. Претходно поминал извесен период во Европа. Неговата прва голема збирка поеми била збирката „Гласови на ноќта“ од 1839 година и „Балади и други поеми“ од 1841 година. Во 1854 година се пензионирал од предавање и се посветил на своето пишување. Остатокот од својот живот го живеел во домот на Лонгфелови, куќа која своевремено била и револуционерно воено седиште на Џорџ Вашингтон во Кембриџ во Масачусетс. Неговата сопруга Мери Потер умрела во 1835 година, а неговата втора сопруга Франсес Еплтон умрела во 1861 година од изгореници од пожар. По нејзината смрт Лонгфелоу имал потешкотии да пишува поезија и се посветил на преводот на дела од странски јазици. Лонгфелоу умрел во 1882 година.
Лонгфелоу напишал голем број лирски песни, познати по својата музикалност и често претставувале прикажни од митологијата или легенди. Тој станал најпопуларен поет во своето време, а воедно бил доста успешен и надвор од САД. Сепак, неговите современици го критикувале дека имитира европски стилови и пишува за општата маса на народ.
1 Дела
Некои од делата на Лонгфелоу се:
;Поеми
* „Прекуморје: поклонение преку морето“ (''Outre-Mer: A Pilgrimage Beyond the Sea'', 1835)
* „Хиперион, романса“ (''Hyperion, a Romance'', 1839)
* „Шпански ученик. Драма во три чина“ (''The Spanish Student. A Play in Three Acts'', 1843)
* „Евангелина: Акадиска приказна“ (''Evangeline: A Tale of Acadie'', 1847)
* „Кавана“ (''Kavanagh'', 1849)
* „Златна легенда“ (''The Golden Legend'', 1851)
* „Песната на Хијавата“ (''The Song of Hiawatha'', 1855)
* „Трагедии од Нова Англија“ (''The New England Tragedies'', 1868)
* „Божествена трагедија“ (''The Divine Tragedy'', 1871)
* „Кристус: Мистерија“ (''Christus: A Mystery'', 1872)
* „Последица (''Aftermath'', 1873)
* „Стрелата и песната“ (''The Arrow and the Song'')
;Збирки
* „Гласови на ноќта“ (''Voices of the Night'', 1839)
* „Балади и други поеми“ (''Ballads and Other Poems'', 1841)
* „Поеми за ропството“ (''Poems on Slavery'', 1842)
* „Камбанаријата од Бриж и други поеми“ (''The Belfry of Bruges and Other Poems'', 1845)
* „Покрај брег и покрај огниште“ (''The Seaside and the Fireside'', 1850)
* „Поетски дела на Хенри Водсворт Лонгфелоу (''The Poetical Works of Henry Wadsworth Longfellow Henry Wadsworth Longfellow'')
Мануел Азања

Мануел Азања (на |Manuel Azaña Díaz; Алкала де Енарес, Покраина Мадрид, 10 јануари 1880 - Монтобан, 3 ноември 1940) — шпански политичар. Бил претседател на шпанската влада во два мандати (1931-1933 и 1936) и последен претседател на Шпанија (1936—1939). За време на неговиот претседателски мандат избила Шпанската граѓанска војна. По пропаста на Втората шпанска република побегнал во Франција, каде и починал. Останал запаметен како прв политичар кој вовел задолжително здравствено осигурување за сите работници и го намалил влијанието на Римокатоличката црква со укинување на црковните училишта и со зголемување на бројот на државните секуларни училишта.
КК Реал Мадрид

КК Реал Мадрид (|Real Madrid de Baloncesto) е шпански кошаркарски клуб од Мадрид, и една од дисциплините на мултиспортското друштво Реал Мадрид. Моментално се натпреварува во најсилната шпанска кошаркарска лига, АЦБ лигата, а меѓународно се натпреварува во Евролигата.
Клубот е основан во 1931 година и е еден од најуспешните клубови во Шпанија и во Европа со рекордни 35 титули во шпанското првенство, 27 купови и 10 титули во Евролигата.
1 Историја
КК Реал Мадрид е основан на 8 март 1931 година, како кошаркарска секција на фудбалскиот клуб Реал Мадрид.
Референдум за задржување на СССР

Референдумот за задржување на СССР, одржан на 17 март 1991, е референдум одржан во поранешниот Советски Сојуз со цел да се потврди желбата на советското население да се задржи Советскиот Сојуз како една обединета федерација. Иако референдумот бил бојкотиран во Ерменија, Естонија, Грузија, Латвија, Литванија и Молдавија, референдумот достигнал излезност од 80,03% и завршил со резулат од 77,85% за и 22,15% против задржувањето на СССР. Овој референдум бил единствениот одржан референдум во Советскиот Сојуз пред распадот во 1991.
1 Преглед
На 24 Декември 1990, по иницијатива на тогашниот претседател Михаил Горбачов, биле одржани референдуми за приватен посед на земјиште и зачувување на федеративниот сојузот од рамноправни социјалистички републики.
За референдумот се земале предвид следниве прашања:
* Дали го сметате за неопходно зачувувањето на Совтскиот Сојуз како обновена федерација од рамноправни републики со обезбедени права и слободи за сите независно од националитет? (да/не)
* Дали го сметате за неопходно зачувувањето на СССР како една држава? (да/не)
* Дали го сметате за неопходно зачувувањето на социјалистичкиот систем во СССР? (да/не)
* Дали го сметате за неопходно зачувувањето на советската власт во СССР? (да/не)
* Дали го сметате за неопходно обезбедубањето на човековите права и слободи безразлика од националност? (да/не)
На 16 Јануари 1991, Врховниот Совет на СССР ја донел одлуката да одржи референдум на 17 март 1991 за зачувување на Советскиот Сојуз.
2 Резултати
Избор, Гласови, %
За, 113.512.812, 77,8
Против, 32.303.977, 22,2
Невалидни гласови, 2.757.817, –
Вкупно, 148.574.606, 100
Излезност, 185.647.355, 80,0
Извор: Nohlen & Stöver
3 Наводи
Стеван Трајков Калески

Стеван Трајков Калески — македонски револуционер во ВМОРО. Активен учесник во ослободувањето на Македонија.
1 Животопис
Стеван Трајков Калески е роден во 1871 година во селото Долно Дивјаци, општина Крушево.
Во македонската револуционерна организација се приклучил рано. Во 1901 година работел во неговото село заедно со Јон Кушевски и Ставри Димитров (Ставре Димитријоски). Бил дел од четите на војводите Ѓурчин Наумов, Јордан Пиперката, Блаже Биринчето, Веле Марков, итн.
Во септември 1904 година бил дел од четата на Ѓурчин Наумов, во времето кога Ѓурчин бил убиен од турскиот аскер.
Во 1910 година од страна на Турците бил затворен во затворот во Битола, како учесник во борбите против Османлиското Царство.
Во 1944 година заедно со Мате Доаѓа од Крушево ги помагал партизанските единици.
Рено Талисман

Рено Талисман (|Renault Talisman) – автомобил што го произведува француската фабрика за автомобили Рено од 2015 година. За кинескиот пазар Талисман се продава од 2012 година, но во дизајнерска смисла тоа се две различни возила. Во Јужна Кореја, Талисман од 2012 година се вика ''Рено Самсунг SM7''.
Првпат во јавност бил прикажан на 6 јули 2015 година, а официјалната премиера ја имал во септември 2015 на саемот за автомобили во Франкфурт. Развиен е на платформата CMF-CD, која заедно ја равиле Рено и Нисан. Доаѓа како замена за лагуна и латитуд.
Се одликува со елегантен стил, простран ентериер, висока технологија и иновативност. Како Рено еспас и Рено каѓар има карактеристичен облик на маската на ладилникот со голем централно поставен амблем на марката. Осмислени се и оригинални стилски детали, како дневни лед светла или задни лед светла кои се вовлекуваат длабоко во капакот на багажникот. Располага со голем багажник од 608 литри. За разлика од лагуната, која назад имала петта врата, Талисман е класичен седан со четири врати или караван со пет врати.
Опремен е со ефикасни мотори со мала кубикажа, бензински од 1,6 TCe (150 и 200 КС) и дизел мотори од 1,5 dCi (110 КС) и 1,6 dCi (130 и 160 КС).
1 Галерија
Расолник

Расолник или пита со расол — пита со кисела зелка. Расолникот се спрема во текот на зимскиот период, вообичаено во текот на пост, кога на располагање има расол. Расолникот обично се послужува топол, но може да се послужи и ладен.
1 Потекло на поимот
Поимот „расолник“ потекнува од зборот „расол“ и се однесува на главната состојка од која истиот се приготвува.
2 Поврзано
* Расол
* Зелник
* Мазник
* Пита
* Бурек
Петроф

Петроф — чешки производител на пијана со седиште во Храдец Кралове.
1 Историја
Компанијата е основана во 1864 година од производителот на пијано Антонин Петроф во Храдец Кралове. Тој претходно во Виена учел изработка на пијана кај разни реномирани производители, како Хајцман, Фридрих Ербар и Швајгхофер. Со текот на годините, постигнал успех и станал голем производител. Петроф во 1899 година добил кралска повластица како добавувач на дворот на Австроунгарија и титула советник во дворскиот совет. Синовите подоцна ги добиле и двете титули. Во 1908 година, компанијата се трансформирала во отворено трговско друштво, па сопругата на Петроф, Мари, станала овластен потписник, а синовите Јан, Антонин и Владимир станале дел од компанијата. Антонин и Мари Петроф починале во 1915 година, па управувањето го презел најмладиот син, Владимир Петроф. Двајцата постари синови за време на Првата светска војна биле на фронтот.
Од 1924 година, пијаната биле извезувани во Америка, Азија и Австралија. Во Лондон, Петроф, заедно со Штајнвеј отвориле во 1928 година, претставништво на улицата Вигомор. Со влегувањето на Димитриј, Едуард и Еуген Петроф, започнала третата генерација на семејниот бизнис. Производителот на пијана, Петроф, бил награден со Големата награда за време на Светскиот саем во 1935 година во Брисел. Во тоа време во компанијата биле вработени 400 работници.
Во 1948 година, производителот Петроф бил национализиран, а меѓу 1991 и 1998 година се реприватизирала. Петроф во моментов ја водат две сестри од петтата генерација на семејството Петроф, е е еден од најголемите производители на пијано во Европа, со до околу 2.000 клавири и 12.000 пијана годишно. Од почетокот на 21 век, Петроф исто така се стремел кон иновации во правењето пијана. На пример, компанијата развила уред кој користел прилагодливи магнети за дотерување на механиката и точките на притискање.
Петроф во 1932 година се здобил со лиценца за производство на електроакустично пијано, кое се продавало како Нео-Петроф. Фабриките Петроф произведувале и инструменти на други брендови.
Исузу Фастер

Исузу Фастер — камионетка што била произведувана од страна на Исузу помеѓу 1972 и 2002 година во текот на три поколенија. Фастер го наследил целиот Исузу Д-Макс, освен во Северна Америка.
Опел 1.3 литри

Опел 1.3 литри — мал автомобил, кој започнал да се произведува во 1934 година од страна на германскиот производител Опел, и производството завршило во 1935 година, кога моделот бил заменет со Опел Олимпија.
Повеќе од две третини од овој модел биле произведени во 1934 година, но автомобилот продолжил да се произведува до октомври 1935 година, до кое време неговиот наследник веќе бил во производство. За време на краткиот тек на производството, биле продадени 19.840 единици од моделот, што претставува еквивалент на 15% од целокупниот германски автомобилски пазар, иако не го соборил рекордот на својот претходник Опел 1.2 литри.
Опел 1.2 литри

Опел 1.2 литри — мал автомобил, кој започнал да се произведува во 1931 година од страна на германскиот производител Опел, и производството завршило во 1935 година, кога моделот бил заменет со Опел P4, кој бил сличен на овој модел, но користел нов мотор и продолжил со производство до декември 1937 година. За само една година, во 1933 година, производителот исто така го понудил и моделот со име Опел 1.0 литри што бил ист како овој, но со помал мотор. Опел 1.2 литри ја заменил последната верзија на Опел Лаубфрош и сам по себе бил надополнет, а потоа ефикасно заменет со Опел Кадет, модел кој влегол во производство во 1935 година.
Опел бил главен германски производител на автомобили во текот на 1930-тите години. Помеѓу 1932 и 1936 година овој модел најмногу продаван од сите модели на Опел.
ПУ „Браќа Миладиновци“ - Дедебалци

Основно училиште „Браќа Миладиновци“ (официјално: Подрачно основно училиште „Браќа Миладиновци“ - Дедебалци; скратено: ПОУ „Браќа Миладиновци“) — подрачно основно училиште во селото Дедебалци, составен дел на истоименото училиште во селото Добрушево.
Училиштето е именувано по македонските преродбеници и писатели Браќа Миладиновци.
1 Местоположба
Објектот на училиштето се наоѓа на влезот од селото, некаде на половина пат помеѓу селата Дедебалци и Далбеговци.
2 Историја
Во текот на 2016 година училиштето било делумно обновено. Во тој зафат биле обновени дограмите, подовите и училишниот ходник.
3 Настава
Во училиштето се изведува настава од прво до деветто одделение и наставата се изведува единствено на македонски наставен јазик.
Учениците од подрачното училиште во Трап-Будаково подоцна доаѓаат да посетуваат настава во училиштето во Дедебалци.
Врба (филм од 2019)

''Врба'' — македонски филм од 2019 година во режија на Милчо Манчевски, кој е автор и на сценариото. Филмот е снимен во производство на „Банана филм“, продуцент на филмот е Јане Ќортошев, извршен продуцент е Ник Пауел, директор на фотографијата е Тамаш Добош, дизајнер на продукцијата е Дејвид Манс, костимите се дело на Жаклина Крстевска и Ѓерѓи Сакач, асистент на режијата е Никола Ивановиќ, а директорка на кастингот е Милка Анчевска. Главните улоги ги играат: Никола Ристески, Сара Климоска, Наталија Теодосиева, Ненад Нацев, Камка Тоциновски, Петар Мирчевски, Благоја Чоревски, Ратка Радмановиќ, Лазе Манасковски, Катина Иванова, Гоце Влахов, Кире Ѓоревски, Адем Карага, Јелена Јованова итн.
1 Содржина
Во филмот се раскажува за три млади мајки. Едната приказна се случува во средниот век, а другите две се современи при што трите приказни се надополнуваат. Главната тема во филмот е лојалноста и односот на поединецот кон општеството, како и односот на општеството кон поединецот.
2 Улоги
Глумец, Улога
Сара Климоска, Донка
Никола Ристески, Милан
Наталија Теодосиева, Родна
Ненад Нацев, Бранко
Камка Тоциновски, Катерина
Петар Мирчевски, Ставре
Благоја Чоревски, Манчо
Ратка Радмановиќ, Баба Сребра
Лазе Манасковски, Аврам
Катина Иванова, Цена
Кире Ѓоревски, Никола
Адем Карага, Ука
Јелена Јованова, Мелина
Ана Костовска, Весна
Марија Новак, др. Пешева
Гоце Влахов, Шофер на автобус
Симон Манасковски, Панчо
3 За филмот
Снимањето на филмот почнало на 25 октомври 2018 година во мариовските села Штавица, Дуње и Зовиќ, а потоа снимањето продолжило во околината на манастирот Трескавец и во Преспа, а завршило во втората половина на декември во Скопје. Премиерата на „Врба“ била одржана на 19 октомври 2019 година на четиринаесеттото издание на Филмскиот фестивал во Рим, како прв македонски филм кој влегол во официјалната селекција на овој фестивал.
4 Награди
* Најдобар долгометражен филм - Независен филмски вестивал во Велингтон, 2020
* Најдобар наративен долгометражен филм - Синеквест, 2020
* Мануел де Оливиера - Фантаспорто, 2020
* Најдобар режисер - Рејнденс, 2020
* Сребрена Палма - Валенсија, 2020
Добро Поле

Добро Поле — врв и висорамнина на планината Ниџе, јужна Македонија, на границата со Грција. Лежи на надморска височина од 1.523 м. Во продолжение, преку границата, пределот е заблатен заради неговата зрамнетост.
Поважни населени места во најблиската околина се Градешница, Старавина и Зовиќ (Општина Новаци) во областа Мариово и Баово (Промахи) во Меглен преку границата во Егејска Македонија. Долж неа се наоѓа истоимена погранична караула.
На ова место помеѓу 15 и 18 септември 1918 г. се одиграла Битката на Добро Поле во рамките на Првата светска војна, каде е направен пробив на Македонскиот фронт од силите на Антантата.
1 Поврзано
* Караула Добро Поле
* Старков Гроб
* Кајмакчалан
Пежо 108

Пежо 108 (|Peugeot 108) – мал автомобил што го произведува француската фабрика за авгомобили Пежо во соработка со Тојота.
1 Историјат
Пежо 108 бил претставен на саемот на автомобили во Женева во март 2014 година. Дошол како наследник на Пежо 107. Користи иста платформа со Ситроен Ц1 и Тојота Ајго, но сите три модели се одликуваат со различен дизајн. Ц1 и ајго се произведуваат во втората генерација, а името Пежо 107 било укинато. Трите автомобили се произведуваат во Колин во Чешка.
Во предниот дел Пежо 108 стилски се заснова на Пежовите модели од поновите генерации како 208 и втората генерација на 308-ката. Достапен е во верзии со три и пет врати, а како опција се нуди и подвижен платнен кров. Пежо 108 може да биде погонуван со еден од двата трицилиндрични бензински мотори кои се нудат, од 1000 и 1200 кубици.
На креш тестовите на Euro NCAP во 2014 година, Пежо 108 добил четири од петте можни ѕвездички за безбедност.
2 Галерија
Крајбрежје (филм)

''Крајбрежје'' е бразилски романтичен драмски филм во продукција на Аванте Филмс, во режија на Филип Мацкембахер и Марсио Реолон, а во главните улоги се Матео Алмада, Маурисио Xозе Барселос, Ирина Брицке и Елиса Бритс. Бил објавен во 2015 година.
1 Синопсис
На едно патување до јужниот брег на Бразил, Мартин, во друштво со неговиот најдобар пријател Томаз, оди да најде некои документи што ги барал татко му од роднини во околината. За време на викендот во еден мал град, во зима, двајцата млади се поврзуваат со старите пријатели и прават нови откритија за нивното пријателство, семејни односи и сексуалност.
Џамија (Будаково)

Џамија во Будаково — главна и единствена џамија во селото Будаково. Џамијата се наоѓа во западниот дел од селото, непосредно од десната страна на патот кој продолжува кон селото Жужње.
1 Архитектура
Градбата на џамијата има четириаголна основа. Објектот е обоен во бела боја и е покриен со пирамидален кров од ќерамиди. Минарето на џамијата има едно шерефе. Дворот на џамијата е ограден со ограда од бетонски блокови, а во него има и помошен објект.
2 Поврзано
* Будаково
* Битолско муфтиство
Црква „Воскресение Христово“ - Дедебалци

Воскресение Христово — главна селска црква во селото Дедебалци. Црквата се наоѓа пред влезот во селото, од десната страна на патот кој води од селото Новаци.
1 Архитектура
Градбата на црквата има правоаголна основа со украсена полукружна апсида на источната страна. Кон западниот и јужниот ѕид на црквата е доградена припрата. Главниот влез е сместен на западната страна и над него има ниша со фреска на која е прикажано Исусовото воскресение, а споредниот влез е сместен на јужната страна и над него има ниша со фреска на која е прикажан Свети Димитриј. Објектот е изграден од варовник и е покриен со кров од ќерамиди. Во дворот на црквата се сместени камбанаријата, селските гробишта, а има и помошен објект. Камбанаријата се издига во источниот завршеток на помошниот објект. Таа има квадратна основа и на секоја страна во горниот дел има по една бифора.
2 Галерија
3 Поврзано
* Дедебалци
* Преспанско-пелагониска епархија
* Битолско архијерејско намесништво
* Добрушевско-дедебалска парохија
Тојота Ајго

Тојота Ајго (''Toyota Aygo'') – мал автомобил што го произведува јапонската фабрика за автомобили Тојота во соработка со групата ПСА. Се произведува од 2005 година до денес.
1 Прва генерација (2005-2014)
Во 2001 година Тојота и групата ПСА одлучиле да направат мал заеднички автомобил за да ги намалат трошоците за развој. Ситроен, Пежо и Тојота на саемот на автомобили во Женева претставиле готово три идентични мали автомобили од А-сегментот: Тојота Ајго, Ситроен Ц1 и Пежо 107. Биле развиени на заедничка платформа и сите три се произведувале во иста фабрика во Колин, во Чешка.
Ајго, 107 и Ц1 ја делат основната платформа, но веќе на прв поглед видливо е дека дизајнерите за поедините марки одлично ја завршиле работата и ги поврзале овие автомобили со автомобилите од својата марка. Сите три возила се долги околу 3,4 метри, широки 1,6 метри и високи околу 1,4 метри. Возилата биле наменети за 4 лица и имало модели со 3 и 5 врати. Овие штедливи возила поседувале напредни технологии во поглед на безбедноста и заштитата на околината. Производниот капацитет на погонот била 300.000 возила годишно, по 100.000 од секој автомобил. Продажбата почнала во јули 2005 година
Тојота Ајго двапати, во исто време со Пежо и Тојота, во 2009] и 2012 година, извршила редизајн на автомобилот.
1.0.1 Мотори
Модел Зафатнина Цилиндри/вентили kW/КС Напомена
Бензин
1,1i, 996 cm³, 3/12, 51 kW / 68 КС
Дизел
1,4 HDi, 1398 cm³, 4/8, 40 kW / 55 КС
1.1 Галерија
2 Втора генерација (2014-2021)
На саемот за автомобили во Женева во 2014 година, Тојота го претставила новиот изглед, комплетно редизајнирана верзија на Ајго, која била конструирана во фабриката на Тојота и Пежо во Колин, Чешка.
Дизајнот ѝ се припишувал на јапонската младешка култура инспирирана од роботот Астро Бој и јајце во кутија, и целта на Ајго била да биде попристапен на младите возачи и да овозможи поголемо ниво на корисничка адаптибилност. Нејзиното производство почнало на 27 мај 2014 година.
Благородна Лакинска

Благородна Лакинска ( во — ) — македонска универзитетска професорка, педагог.
1 Живопис
Завршила Учителска школа и Педагогија на Филозофскиот факултет во Скопје (1970). Магистрирала при Центарот за информациски науки на Универзитетот во Загреб (1981), а со докторат на педагошките науки се здобила на Филозофскиот факултет во Скопје (1989). Од 1971 до 2006 г. работела на Филозофскиот факултет како асистент, а потоа како наставник. За редовен професор по предметот дидактика е избрана во 1999 г. Била продекан на Филозофскиот факултет, претседател на Републичкиот педагошки со-вет, директор на Државниот просветен инспекторат при Министерството за образование и наука, претседател на Сојузот на педагошките друштва на Македонија. Објавила поголем број трудови од областа на дидактиката. БИБ.: Самостојната работа на учениците во наставата, 1992; Односот меѓу целите на наставата и оценувањето успехот на учениците, 1999; Комуникацијата во воспитно-образовната работа на училиштето, 2001 и др. ЛИТ.: Филозофски факултет во Скопје: 1920–1946–2006, Скопје, 2006, 251.К. Камб. Дивна Лакинска ЛАКИНСКА.
Црква „Св. Петка“ - Трап

Света Петка — главна селска црква во селото Трап. Црквата се наоѓа пред влезот на селото и е поврзана со исклучување од левата страна на патот кој води од Могила.
1 Историја
Црквата е изградена во 1830 година, а била обновена по Првата светска војна, како и во 1990-тите години.
2 Архитектура
Градбата на црквата има правоаголна основа со многуаголна апсида на источната страна. Кон јужниот ѕид е доградена припрата, а на оваа страна има влез на црквата. Од западната страна е дограден објект, а на неговиот западен завршеток е сместена камбанаријата која има квадратна основа. Градбата на црквата со припратата, доградениот објект и камбанаријата се покриени со кров од ќерамиди. Дворот на црквата е ограден со метална ограда и во него се сместени селските гробишта.
3 Галерија
4 Поврзано
* Трап
* Преспанско-пелагониска епархија
* Битолско архијерејско намесништво
* Добрушевско-дедебалска парохија
Клара Бартон

Клариса Харлоу Бартон (25 декември 1821 - 12 април 1912 година) била американска медицинска сестра која го основала американскиот Црвен крст. Таа била болничарка во Американската граѓанска војна, учителка и службеник за патенти. Образованието на медицински сестри во тоа време не било формално и таа не посетувала специјализирано училиште за тоа занимање, туку била самоука. Бартон е позната поради нејзината хуманитарна работа и застапување на граѓански права во време кога жените немале право на глас. Таа била вклучена во Националната куќа на славни жени во 1973 година.
1 Објавени дела
* Бартон, Клара Х. ''Црвениот крст во мир и војна'' . Вашингтон, ДК: Американски историски печат, 1898 година. OCLC .
* Бартон, Клара Х. ''Приказна за црвениот крст-глимпси на теренска работа'' . Ујорк: Д. Аплетон и Компани, 1904 година. OCLC .
* Бартон, Клара Х. ''Приказната за моето детство'' . Ујорк: Компанијата Бејкер и Тејлор, 1907 година. Препечатено од Арно Прес во 1980 година. OCLC .
Црква „Св. Петар“ - Радобор

Свети Петар (во пишаните извори означувана како Свети Петар и Павле) — главна селска црква во селото Радобор. Црквата се наоѓа во средишниот дел на селото.
1 Историја
Црквата е изградена во 1891 година.
2 Архитектура
Градбата на црквата има правоаголна основа со украсена полукружна апсида на источната страна. Главниот влез на црквата е сместен на западната страна до која е доградена припрата, а црквата има и спореден влез кој се наоѓа на јужната страна. Над споредниот влез има празна ниша со мермерна плоча на која се испишани податоци за црквата. Објектот е изграден од варовник и во целост е покриен со кров од ќерамиди. Дворот на црквата е ограден со бетонска ограда и во него се сместени камбанаријата, селските гробишта, како и помошен објект. Камбанаријата се издига над оградата на дворот од црквата, непсоредно од левата страна на влезната порта. Таа има квадратна основа во долниот и осумаголна во горниот дел. Долниот дел се состои од три скалески подделови. Горниот дел од камбанаријата содржи по два реда монофори, распоредени по една на секоја од осумте страни.
3 Галерија
4 Поврзано
* Радобор
* Преспанско-пелагониска епархија
* Битолско архијерејско намесништво
* Беранечка парохија
Вера Бабунска

Вера Ѓошева Бабунска (, во — , ) — македонска револуционерка и носител е на Партизанска споменица 1941 година.
1 Животопис
Таа била шивачка. На напредното работничко движење му прилаѓа од 1935 година. Во јуни 1940 била примена за член на КПЈ. Во 1941 работела на секторот жени и се истакнала со својата активност во организирањето на жените и објаснувањето на потребата од вооружена борба против окупаторот. Раководела со неколку женски воспитни групи.
За потребите на Велешкиот партизански одред собирала облека, храна и воен материјал. Покрај тоа, нејзиниот дом бил користен за одржување партиски состаноци на МК КПЈ - Велес. Во јуни 1942 била затворена. Поради немање доволно докази по два месеци била пуштена од затвор.
По окупацијата работела со жените од Велес за нивно вклучување во НОД. Во 1942 г. била двапати затворана, а потоа во декември интернирана во село Руманци, Белогратчичко, Бугарија. Меѓутоа, наскоро била вратена и изведена пред суд. Била осудена на 15 години строr затвор. По извесно време поминато во Скопскиот затвор била префрлена во затворот Стара Загора, Бугарија, каде останала до капитулацијата на Бугарија. Од септември 1944 г. стапила во бригадата „Гоце Делчев“, во струмичко.
По војната работи како банкарски службеник. Носител е на Партизанска споменица 1941 година.